paragraph_text: Mit o nožu u leđa ili, doslovno, legenda o ubodu u leđa je naziv za – u njemačkom narodu između dva svjetska rata široko rasprostranjeni – stav da Njemačko Carstvo nije bilo vojnički poraženo od sila Antante u Prvom svjetskom ratu, nego da je do bezuvjetne kapitulacije Njemačke potpisane u Compiègneu 11. studenog 1918. došlo zbog subverzije iz redova nepatriotskog dijela stanovništva – socijalista, komunista, te osobito Židova, kao i zbog veleizdaje u redovima liberalnih njemačkih političara.